На основу члана 39. став 2. тачка 2), 13) и 37) Закона о локалној самоуправи („Службени гласник Републике Српске“, број 97/16 и 36/19), члана 69. став 1. Закона о уређењу простора и грађењу („Службени гласник Републике Српске“, број: 40/13, 106/15, 3/16 и 84/19) и члана 39. став 2. тачка 2) и 43) Статута Града Бијељина („Службени гласник Града Бијељина“, број 9/17), а у вези са чланом 22. став 1. тачка а) подтачка 8. Закона о заштити и спасавању у ванредним ситуацијама („Службени гласник Републике Српске“, бр. 121/16 и 46/17) и у складу са Одлуком о проглашењу ванредне ситуације за територију Републике Српске („Службени гласник Републике Српске“, број 25/20) и Одлуком о проглашењу вандредног стања за територију Републике Српске, („Службени гласник Републике Српске“, број 31/20), Скупштина Града Бијељина на 1. ванредној сједници одржаној дана, 16. априла 2020. године, д о н и ј е л а ј е

**О Д Л У К У**

**о увођењу застоја (мораторијума) у отплати доспјелих рата утврђеног износа накнаде и ренте за уређење градског грађевинског земљишта**

Члан 1.

Овом Одлуком, са циљем ублажавања посљедица усљед епидемије Корона вируса „Covid 19“, уређује се основ, услови и начин увођења застоја (мораторијума) у отплати доспјелих рата, који се односи на већ закључене уговоре по основу обрачуна утврђених накнада и ренти за уређење градског рађевинског земљишта, а по којима су инвеститори дужни да плате утврђени износ у корист буџета Града Бијељина (у даљем тексту: Град).

Члан 2.

Уговорима из члана 1. ове Одлуке регулисани су начин и услови исплате утврђеног износа накнаде и ренте, плаћањем у једнаким мјесечним ратама, у складу са Одлуком о уређењу простора и грађевинском земљишту („Службени гласник Града Бијељина“, број 17/18 и 19/19).

Члан 3.

1. Застој (мораторијум) у отплати доспјелих рата, из тачке II ове Одлуке, уводи се у трајању од 2 мјесеца, што подразумијева привремено одгађање плаћања рата.
2. Након истека застоја (мораторијума) наставља се отплата рата, тако да се период отплате утврђеног износа на рате продужава за одобрени период.
3. За период трајања застоја (мораторијума) камата се неће обрачунавати.

Члан 4.

Поступак одобравања застоја (мораторијума) покреће се подношењем писменог захтјева инвеститора који није у могућности уредно да испуњава своје обавезе по закљученом уговору, а који обавља дјелатности којима је отежано обављање дјелатности усљед ванредне ситуације и ванредног стања.

Члан 5.

1. Захтјев се подноси Одјељењу за стамбено –комуналне послове и заштиту животне средине.
2. Одјељење за стамбено –комуналне послове и заштиту животне средине припрема анекс уговора о плаћању на рате утврђеног износа накнаде и ренте за уређење градског грађевинског земљишта.
3. Анкес уговора у име Града потписује Градоначелник.

Члан 6.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 01-022-19/20 П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум: 16. април 2020. године

Славиша Марковић, с.р.